Document ID: 32004R1407

ΚΑΝΟΝΙΣΜΌΣ (ΕΚ) αριθ. 1407/2004 ΤΗΣ ΕΠΙΤΡΟΠΉΣ
της 2ας Αυγούστου 2004
σχετικά με τον καθορισμό της ισοτιμίας που θα εφαρμοστεί για το έτος 2004 στο καθεστώς της ενιαίας στρεμματικής ενίσχυσης που θα εφαρμοστεί στην Τσεχική Δημοκρατία, στην Εσθονία, στην Κύπρο, στη Λεττονία, στη Λιθουανία, στην Ουγγαρία, στην Πολωνία και στη Σλοβακία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2199/2003 της Επιτροπής, της 16ης Δεκεμβρίου 2003, σχετικά με τον καθορισμό μεταβατικών μέτρων για την εφαρμογή για το έτος 2004 του κανονισμού (ΕΚ) αριθ. 1259/1999 του Συμβουλίου όσον αφορά το καθεστώς ενιαίας στρεμματικής ενίσχυσης για την Τσεχική Δημοκρατία, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία (1), και ιδίως το άρθρο 2 τρίτο εδάφιο,
Εκτιμώντας τα ακόλουθα:
(1)
Δυνάμει του άρθρου 143β του κανονισμού (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001 (2), η Τσεχική Δημοκρατία, η Εσθονία, η Κύπρος, η Λεττονία, η Λιθουανία, η Ουγγαρία, η Πολωνία και η Σλοβακία αποφάσισαν να αντικαταστήσουν τις άμεσες ενισχύσεις με ενιαία στρεμματική ενίσχυση.
(2)
Σύμφωνα με το άρθρο 2 του κανονισμού (ΕΚ) αριθ. 2199/2003, η γενεσιουργός αιτία για την μετατροπή του ποσού που θα χορηγηθεί, για το έτος 2004, δυνάμει του καθεστώτος της ενιαίας στρεμματικής ενίσχυσης, είναι η 1η Ιουλίου 2004. Η ισοτιμία που πρέπει να χρησιμοποιηθεί είναι ο μέσος όρος, υπολογιζόμενος pro rata temporis, των ισοτιμιών που εφαρμόζονται κατά την περίοδο από την 1η Ιανουαρίου έως τις 30 Ιουνίου 2004.
(3)
Πρέπει συνεπώς να καθοριστεί η εν λόγω ισοτιμία για τα κράτη μέλη που αποφάσισαν να εφαρμόσουν την ενιαία στρεμματική ενίσχυση το 2004,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για το έτος 2004, η ισοτιμία που εμφαίνεται στο παράρτημα εφαρμόζεται στην Τσεχική Δημοκρατία, στην Εσθονία, στην Κύπρο, στη Λεττονία, στη Λιθουανία, στην Ουγγαρία, στην Πολωνία και στη Σλοβακία, στο ποσό που θα χορηγηθεί δυνάμει του καθεστώτος της ενιαίας στρεμματικής ενίσχυσης που προβλέπεται στο άρθρο 143β του κανονισμού (ΕΚ) αριθ. 1782/2003.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι υποχρεωτικός ως προς όλα τα μέρη και ισχύει άμεσα σε κάθε κράτος μέλος.
Βρυξέλλες, 2 Αυγούστου 2004.

Labels: 2
18
6